Document ID: 32009R0203

32009R0203
L 071/11
SLUŽBENI LIST EUROPSKE UNIJE
16.03.2009.
UREDBA KOMISIJE (EZ) br. 203/2009
od 16. ožujka 2009.
o izmjeni Uredbe (EZ) br. 1137/2007 u pogledu korištenja dodatka hrani za životinje Bacillus subtilis (O35) u hrani za životinje koja sadrži dekokvinat i narazin/nikarbazin
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
budući da:
(1)
Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja te osnova i postupak za izdavanje takvog odobrenja.
(2)
Uredbom (EZ) br. 1831/2003 utvrđuje se mogućnost izmjene odobrenja dodatka hrani za životinje na zahtjev nositelja odobrenja i u skladu s mišljenjem Europske agencije za sigurnost hrane (Agencija).
(3)
Korištenje pripravka od mikroorganizma Bacillus subtilis DSM 17299 (O35) odobrena je za razdoblje od 10 godina za tovne piliće Uredbom Komisije (EZ) br. 1137/2007 (2).
(4)
U skladu s člankom 7. Uredbe (EZ) br. 1831/2003 podnesen je zahtjev za izmjenu odobrenja za taj pripravak kako bi se omogućilo njegovo korištenje u hrani za životinje koja sadrži kokcidiostatike dekokvinat i narazin/nikarbazin za tovne piliće. Tom su zahtjevu priloženi podaci i dokumenti propisani člankom 7. stavkom 3. te Uredbe.
(5)
U mišljenju od 22. listopada 2008. Agencija je utvrdila kompatibilnost dodatka Bacillus subtilis DSM 17299 (O35) s dekokvinatom i narazinom/nikarbazinom (3).
(6)
Uvjeti predviđeni člankom 5. Uredbe (EZ) br. 1831/2003 zadovoljeni su.
(7)
Stoga bi trebalo Uredbu (EZ) br. 1137/2007 sukladno tomu izmijeniti.
(8)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog Uredbi (EZ) br. 1137/2007 zamjenjuje se tekstom u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. ožujka 2009.

Labels: 0
16
17
6